Παναθηναϊκός (καταδύσεις)

## Ιστορία
Το τμήμα καταδύσεων του Παναθηναϊκού ιδρύθηκε το 1947. Το 1950 ξεκίνησε η κατασκευή κολυμβητηρίου στο γήπεδο της Λεωφόρου Αλεξάνδρας. 

Ο Παναθηναϊκός κατέκτησε 3 Πανελλήνια πρωταθλήματα καταδύσεων, 19 ατομικά πρωταθλήματα στην πλατφόρμα ανδρών και 6 ατομικά πρωταθλήματα στο τραμπολίνο ανδρών. Ο Γιώργος Καναρέλης ήταν από τους πρώτους αθλητές του Παναθηναϊκού που διακρίθηκαν καθώς από το 1952 έως το 1962 κατέκτησε 8 ατομικά πρωταθλήματα στην πλατφόρμα και ήταν ο κορυφαίος αθλητής του συλλόγου εκείνη την περίοδο.

Το 1969 ο Παναθηναϊκός κατέκτησε το Πανελλήνιο πρωτάθλημα καταδύσεων με το Βαγγέλη Ηλιάδη να κατακτά και το ατομικό πρωτάθλημα στο τραμπολίνο. Η πρωταθλήτρια ομάδα του Παναθηναϊκού αποτελούταν από τους Ηλιάδη, Θανασούλα, Αντωνόπουλο και Θεοχάρη (βλ.Αθλητική Ηχώ 29/8/1969 σελ.2)  Το 1972 ήρθε το δεύτερο πρωτάθλημα για τον Παναθηναϊκό με το Βαγγέλη Ηλιάδη να κατακτά την πρωτιά και στην πλατφόρμα και στο τραμπολίνο. Το 1975 ο Παναθηναϊκός αναδείχθηκε για τρίτη φορά πρωταθλητής Ελλάδας και πάλι ο Βαγγέλης Ηλιάδης πρώτευσε και στις δυο κατηγορίες. 

Το τμήμα καταδύσεων επανιδρύθηκε το 2011 σε επίπεδο ακαδημιών. Το 2013 οι μικροί αθλητές του Παναθηναϊκού κατέκτησαν το Κύπελλο Άνοιξης, τον πρώτο ομαδικό τίτλο για το τμήμα μετά από 38 χρόνια, και τον Ιούνιο κατέκτησαν τον τίτλο στο πανελλήνιο πρωτάθλημα μικρών κατηγοριών. Το 2014 κατέκτησαν το Πανελλήνιο Πρωτάθημα στην Α-Β κατηγορία, που έγινε στον Βόλο, με 60 βαθμούς έναντι 31 βαθμών της Αθλητικής ακαδημίας αστεριών Θεσσαλονίκης και 28 βαθμών του ΑΝΟ Αργυρούπολης, καθώς και τα Κύπελλα Χριστουγέννων και Άνοιξης. Στο πρωτάθλημα ανδρών-γυναικών κατέλαβε την 3η θέση με 25 βαθμούς, 5 λιγότερους από τον πρωταθλητή. Το 2015 ο Παναθηναϊκός κατέκτησε το κύπελλο Χριστουγέννων, το πρωτάθλημα Α-Β κατηγοριών, ενώ κατέκτησε και το πρωτάθλημα ανδρών-γυναικών για πρώτη φόρα μετά από 40 χρόνια, συγκεντρώνοντας 74 βαθμούς (έναντι 66 του ΝΟΒΑ), δύο χρυσά μετάλλια από το Νίκο Μόλβαλη και τέσσερα χάλκινα.

### Τρέχουσα σύνθεση
Νίκος Μόλβαλης, Δημήτρης Μόλβαλης, Μπαρμπόπουλος, Νικολέτα Νίκα, Κωνσταντίνα Καραθανασοπούλου, Βασιλεία Μαντινίδη, Άννα-Μαρία Σαχίνη.

## Ομαδικοί τίτλοι

* 9 Πανελλήνια πρωταθλήματα ανδρών–γυναικών: 1969, 1972, 1975, 2015, 2016, 2017, 2023, 2024, 2025
* 2 Πανελλήνια Χειμερινά πρωταθλήματα ανδρών–γυναικών: 2024, 2025
* 5 Πανελλήνια πρωταθλήματα αγοριών–κοριτσιών Α-Β: 2013, 2014, 2015, 2023, 2024
* 1 Πανελλήνιο Χειμερινό πρωτάθλημα αγοριών–κοριτσιών Α-Β: 2024
* 3 Πανελλήνια πρωταθλήματα αγοριών–κοριτσιών  Γ-Δ: 2013, 2018, 2019
* 2 Κύπελλα Άνοιξης (πολυνίκης αγοριών–κοριτσιών  κατηγοριών Β-Γ-Δ): 2013, 2014
* 5 Κύπελλα Χριστουγέννων (πολυνίκης αγοριών–κοριτσιών)
** κατηγοριών Γ-Δ: 2014, 2015, 2017
** κατηγοριών Β-Γ-Δ: 2023, 2025

### Άλλοι Τίτλοι
* 5 Πανελλήνια πρωταθλήματα Ανδρών: 2015, 2016, 2017, 2019, 2023
* 1 Πανελλήνιο πρωτάθλημα Γυναικών: 2023 
* 1 Πανελλήνιο Χειμερινό πρωτάθλημα Ανδρών: 2025
* 2 Πανελλήνια Χειμερινά πρωταθλήματα Γυναικών: 2024, 2025
* 1 Πανελλήνιο πρωτάθλημα Εφήβων: 1968
* 6 Πανελλήνια πρωταθλήματα κατηγοριών Α-Β βαθμολογίας αγοριών: 2013, 2014, 2015, 2016, 2023, 2024
* 1 Πανελλήνιο Χειμερινό πρωτάθλημα κατηγοριών Α-Β βαθμολογίας αγοριών: 2024
* 2 Πανελλήνια πρωταθλήματα κατηγοριών Α-Β βαθμολογίας κοριτσιών: 2021, 2024
* 1 Πανελλήνιο Χειμερινό πρωτάθλημα κατηγοριών Α-Β βαθμολογίας κοριτσιών: 2024
* 4 Πανελλήνια πρωταθλήματα κατηγοριών Γ-Δ βαθμολογίας αγοριών: 2013, 2018,  2019, 2021
* 1 Πανελλήνιο πρωτάθλημα κατηγοριών Γ-Δ βαθμολογίας κοριτσιών: 2014

## Αξιόλογοι αθλητές

## Παραπομπές


## Πηγές
* 100 Χρόνια Παναθηναϊκός - Η Ιστορία 1908-2008, Εκδόσεις Λιβάνη

## Εξωτερικοί σύνδεσμοι
* Επίσημη ιστοσελίδα
* Επίσημη ιστοσελίδα του τμήματος στο facebook
* Επίσημη ιστοσελίδα του Συλλόγου Παλαιμάχων του Παναθηναϊκού

καταδύσεις
Κατηγορία:Ελληνικοί σύλλογοι κατάδυσης